google/wiki40b huggingface dataset:
बभनी

यातायात

यहां आने-जाने के लिए बस कि सुविधा है।
अम्बिकापुर - वाराणसी मार्ग कि आने-जाने कि बसे।
अम्बिकापुर - रिहंदनगर बीजपुर मार्ग कि आने जाने कि बसे।

बाज़ार

यहा का सबसे बड़ा और पुराना बाजार बचरा गॉव मे स्थित है बचरा, बाजार, सोनभद्र
यहाँ दो सब्जी बाज़ार लगता है-
1. सब्जी बाज़ार बभनी चौना रोड के पास, यह बाज़ार मंगलवार को लगता है।
2. सब्जी बाजार बभनी मोड़
यह बाजार बीजपुर - वाराणसी मार्ग पे शुक्रवार को लगता है।

मंदिर और धार्मिक स्थल

1. शिव मंदिर बभनी मोड़
2. शिव मंदिर बभनी बाजार
3. मस्जिद बभनी बाजार
युगपत समीकरण

गणित के सन्दर्भ में एक से अधिक चरों (variables or unknown) से युक्त एक से अधिक समीकरणों के समूह को युगपत समीकरण (simultaneous equations) कहते हैं। 'युगपत' का अर्थ है - 'एक साथ'।
दिये गये समीकरणों पर गणितीय संक्रियायें करके उनमें आने वाले सभी चरों का ऐसा मान निकालते हैं जो सभी समीकरणों को संतुष्ट करें; इन चरों का मान प्राप्त करना ही युगपत समीकरण का हल कहलाता है।

युगपत समीकरणों का महत्व

विज्ञान, तकनीकी एवं अन्य क्षेत्रों में किसी समस्या का विश्लेषण करते समय या किसी डिजाइन के कार्यान्वयन में अक्सर युगपत समीकरणों का निकाय हल करना पदता है। इसके अलावा विभिन्न गणितीय समस्याओं का हल निकालते समय भी अन्त में युगपत समीकरण प्राप्त हो सकता है।
सुवर्णखाल

सुवर्णखाल नेपालके लुम्बिनी अंचलके अर्घाखाँची जिलाकी एक गाँव विकास समिति है।
मर्क्युरी सल्फाइड

मर्करी (II) सल्फाइड एक अकार्बनिक यौगिक है।
बरोह

इतिहास

यह एक छोटी सी रियासत थी | जिसे कांगड़ा के राजा मेघ चन्द ने १३९७ ई० मे जीत लिया था। इसे अब बाबा बरोह के नाम से जाना जाता है |
भदन्त आनन्द कौसल्यायन

जीवन परिचय

उनका जन्म ०५ जनवरी १९०५ को अविभाजित पंजाब प्रान्त के मोहाली के निकट सोहना नामक गाँव में एक खत्री परिवार में हुआ था। उनके पिता लाला रामशरण दास अम्बाला में अध्यापक थे। उनके बचपन का नाम हरिनाम था। १९२० में भदन्त ने १०वी की परीक्षा पास की, १९२४ में १९ साल की आयु में भदन्त ने स्नातक की परीक्षा पास की। जब वे लाहौर में थे तब वे उर्दू में भी लिखते थे।
भारत के स्वतंत्रता आन्दोलन में भी भदन्त ने सक्रिय रूप से भाग लिया। वे भीमराव आंबेडकर और महापंडित राहुल संकृत्यायन से काफी प्रभावित थे। उन्होंने भिक्षु जगदीश कश्यप, भिक्षु धर्मरक्षित आदि लोगो के साथ मिलकर पाली तिपिटक का अनुवाद हिन्दीं में किया। वे श्रीलंका में जाकर बौद्ध भिक्षु हुए। वे श्रीलंका की विद्यालंकर विश्वविद्यालय के हिंदी विभाग में अध्यक्ष भी रहे।
भदन्त ने जातक की अत्थाकथाओ का ६ खंडो में पालि भाषा से हिंदी में अनुवाद किया। धम्मपद का हिंदी अनुवाद के आलावा अनेक पालि भाषा की किताबों का हिंदी भाषा में अनुवाद किया। साथ ही अनेक मौलिक ग्रन्थ भी रचे जैसे - 'अगर बाबा न होते', जातक कहानियाँ, भिक्षु के पत्र, दर्शन : वेद से मार्क्स तक, 'राम की कहानी, राम की जुबानी', 'मनुस्मृति क्यों जलाई', बौद्ध धर्म एक बुद्धिवादी अध्ययन, बौद्ध जीवन पद्धति, जो भुला न सका, ३१ दिन में पालि, पालि शव्दकोष, सारिपुत्र मौद्गाल्ययान् की साँची, अनागरिक धरमपाल आदि। आंबेडकर के 'दि बुद्धा एण्ड हिज् धम्मा' ग्रंथ का हिन्दी एवं पंजाबी अनुवाद किया है। 22 जून 1988 को भदन्त का नागपुर में महापरिनिर्वाण हो गया।
वॉल्टर हैमंड

क्रिकेट करियर

वॉल्टर का जन्म दक्षिण अफ्रीका के नटाल प्रांत में हुआ था। उनके पिता ब्रिटिश सेना में थे जिस कारण उनका तबादला जगह-जगह होता रहता था। उनके शुरुआती दिन दक्षिण अफ्रीका, हॉन्ग कॉन्ग और माल्टा में बीते। जब प्रथम विश्व युद्ध शुरु हो गया तो उनका परिवार इंग्लैंड आ गया। 1920 में ग्लॉस्टरशायर के लिए उन्होनें अपना पहला प्रथम श्रेणी मैच खेला पर उन्हें पूर्णकालिक खेलने के लिए 1923 तक प्रतीक्षा करनी पड़ी, जब उनके ग्लूस्टरशायर के लिए खेलने की योग्यता को चुनौती दी गई क्योंकि वो ग्लॉस्टरशायर में पैदा नहीं हुए थे। उनकी क्षमता तुरंत भाप ली गई और तीन पूर्ण सत्रों के बाद, वह मेरीलेबोन क्रिकेट क्लब के एक सदस्य के रूप में 1925-26 में वेस्टइंडीज का दौरा करने के लिए चुने गए, पर यहाँ उनको एक गंभीर बीमारी लग गई जिस कारण वो पूरे एक सत्र नहीं खेल पाए। अपनी तबियत सही होने के बाद वो काफ़ी रन बनाने लग गए और उन्हें इंग्लैंड टीम में चुन लिया गया। शुरुआती असफलता के बाद वो 1928 की एशेज श्रंखला में चमके। उन्होनें 5 टेस्ट में 905 रन बनाए थे जो उस समय एक रिकॉर्ड था। 1930 के दशक में काउंटी क्रिकेट में इनका वर्चस्व था। 1938 में इन्हें इंग्लैंड की टीम का कप्तान बना दिया गया जो ये द्वितीय विश्व युद्ध के बाद भी बने रहे। 1946 के ऑस्ट्रेलिया दौरे के बाद इन्होंने क्रिकेट से संन्यास ले लिया। दिल का दौरा पड़ने के कारण 1965 में इनका निधन हो गया। उनकी मृत्यु के बाद ये गौर किया गया कि उनकी काबिलियत और उनके रिकॉर्ड काफ़ी हद तक डॉन ब्रेडमैन के आगे दब गए।
मीत ब्रदर्स

प्रारंभिक जीवन

मीत ब्रदर्स भाई हैं। इनका परिवार पंजाबी है और वे ग्वालियर में रहते थे। इनके पिता का नाम गुलजार सिंह और माता का नाम निम्मी गुलजार है। इनकी माँ चाहती थी की दोनों मुंबई जाकर नाम कमाएं पर उनके पिता चाहते थे की वो अपनी शिक्षा पूूरी कर बिज़नेस संभालें। इसलिए उन्होंने दोनों बेटों - हरमीत और मनमीत का बोर्डिंग स्कूल में दाखिल करवाया। उनकी शुरूआती शिक्षा सिंधिया कन्या विद्यालय (तब को-एजुकेशन) में हुईं। इसके बाद वे उच्च शिक्षा के लिए मुंबई चले गए। बॉलीवुड में कदम रखने के लिए उन्होंने एक्टिंग से शुरुआत की पर उनके एकल गाने "जोगी सिंह बरनाला सिंह" की सफलता के बाद उन्होंने एक्टिंग को छोड़ संगीत को चुन लिया। और उसके बाद उन्होंने कई फिल्मों में संगीत निर्देशक के तौर पर काम किया और हिट संगीत दिया। दोनों भाइयों ने अपनी ग्रेजुएशन मुंबई के सीडेनहम कॉलेज से पूरी की। दोनों ने संगीत में औपचारिक शिक्षा ग्रहण नहीं की है। दोनों ने टीवी सीरियल "क्योंकि सास भी कभी बहू थी" और "शगुन" में भी काम किया है।

व्यक्तिगत जीवन

बड़े भाई मनमीत ने 2002 में करिश्मा मोदी से शादी की और वर्तमान में उनके एक बेटी है - सुमायरा। करिश्मा हिंदी टीवी सीरियलों में काम करती हैं। छोटे भाई हरमीत की शादी शेफाली जरीवाल से हुई थी पर कुछ सालों बाद दोनों ने तलाक ले लिया और हरमीत ने 2010 में सुनैना सिंह से शादी कर ली। उनके एक बेटा है - आयान।

कार्यक्षेत्र

एक्टिंग छोड़ने के बाद मीत ब्रदर्स ने बॉलीवुड में संगीत निर्देशक के तौर पर काम किया। कई साल पहले उनकी मुलाक़ात एक कार्यक्रम में अंजन भट्टाचार्य से हुई और तीनों ने मिलकर साथ काम करने का निश्चय किया और उन्होंने अपनी तिकड़ी का नाम मीत ब्रदर्स अंजन ("मीत ब्रोस अंजन" के नाम से भी जाना जाता है) रखा। तीनों ने मिलकर कई गानों के लिए संगीत बनाया और अपनी आवाज भी दी। पर उन्हें बड़ी सफलता तब मिली, जब २०१४ की फिल्म रागिनी एमएमएस २ में उनके द्वारा बनाया गाना "बेबी डॉल", जिसे उन्होंने कनिका कपूर के साथ गया था, हिट हुआ। सन्नी लियोन पर फिल्माया यह गाना हिट हुआ और इसकी काफी प्रशंसा हुई। फिर उन्होंने कई बार हिट संगीत दिया। २०१५ में अंजन भरताचार्य तिकड़ी से अलग हो गए और उन्होंने अपना खुद का संगीत व्यवसाय शुरू किया। उन्होंने अपना खुद का रिकॉर्डिंग स्टूडियो भी खोला जिसका नाम "मीत ब्रोस रिकॉर्डिंग स्टूडियो" रख गया। 
उनके गाने "पिंक लिप्स", "हैंगओवर", "पार्टी तो बनती है", "चिट्टियां कलाइयां" भी काफी हिट हुए और उन्हें संगीत जगत में सफलता हाथ लगी। वे दोनों कई संगीत आयोजन भी करते हैं और कॉन्सर्ट में भाग भी लेते हैं। उनके संगीत के लिए उन्हें कई सम्मान और अवार्ड्स मिल चुके हैं जिसमें फ़िल्मफ़ेयर पुरस्कार भी शामिल हैं।
सेंट स्टीफ़न कॉलेज

इतिहास

इस कॉलेज का इतिहास बहुत पुराना है। सेंट स्टीफेंस स्कूल के रूप में १८५४ से मौजूद शिक्षण संस्थान को १ फरवरी १८८१ को कैम्ब्रिज मिशन द्वारा कॉलेज का दर्जा मिला और सैमुअल स्कॉट आलनट इसके संस्थापक प्रधानाचार्य बने। कॉलेज के कुछ उल्लेखनीय प्रधानाचार्यों में सी॰ एफ़॰ एंड्रयूज का नाम महत्वपूर्ण है।
वर्ष १९२२ में दिल्ली विश्वविद्यालय की स्थापना के बाद यह कॉलेज भी दिल्ली विश्वविद्यालय से संबद्ध हो गया।
गुंडिचा मंदिर

गुंडिचा मन्दिर को गुंडिचा घर के नाम से भी जाना जाता है, यह उड़ीसा राज्य के पुरी शहर का लोकप्रिय दर्शनीय स्थल है।
गुंडिचा मन्दिर भगवान जगन्नाथ मन्दिर से लगभग तीन किलोमीटर की दूरी पर स्थित है। गुंडिचा मन्दिर को कलिंग वास्तुकला में बनाया गया है और भगवान जगन्नाथ की चाची गुंडिचा को समर्पित किया गया है, एसी मान्यता है कि भगवान जगन्नाथ की चाची गुंडिचा का घर माना जाता है। मान्यता है कि जगन्नाथ रथयात्रा के दौरान भगवान यहाँ 9 दिन तक ठहरते हैं। जगन्नाथ मंदिर से आने वाली रथयात्रा में भगवान जगन्नाथ, बालभद्र और सुभद्रा गुंडिचा मंदिर आते है, जहां उनकी चाची पादोपीठा खिलाकर उनका स्वागत करती हैं।
हिजरत

हिज्राह या हिजरत (Hegira or Hijrah (अरबी: هِجْرَة‎) हज़रत मुहम्मद का अपने अनुयाइयों (सहाबा) के साथ, शहर मक्का से शहर मदीना जिस का पुराना नाम यस्रिब था, को सन ६२२ ई में प्रवास है।  In June 622 ई में, शहर मक्का में हज़रत मुहम्मद को पता चला कि उनकी हत्या का प्रयास किया जारहा है, इस सन्दर्भ में, शहर मक्का छोड़ कर यस्रिब (मदीना) प्रवास किये। इनके साथ इनके दोस्त और सहाबी अबू बक्र भी थे।  यस्रिब को 'मदीनत-अन-नबी' का नाम दिया गया। अर्थात प्रेशित का नगर। बाद में अन-नबी बोलना कम होगया, सिर्फ मदीना कहलाने लगा। मदीना क मतलब "शहर" है। 
हिजरी और हिज्राह में अंतर है, अक्सर यह दोनों शब्दों को लेकर एक ही शब्द समझ जाते हैम, जब कि ऐसा नहीं है, दोनों अलग अलग शब्द हैं। हिज्री इस्लामी केलंडर है तो हिज्रत हज़रत मुहम्मद का मदीना को सफ़र करना है।

पहली हिजरत

मुसलमानों का पहला प्रवास 615 या रजब (सितंबर-अक्तूबर) 613 को हज़रत मुहम्मद ने अपने अनुयाइयों से कहा कि मक्का के लोग मुसलमानों को सताने लगे हैं, मक्का में दिन दूभर होगये हैं, इस लिये इथियोपिया के नेगस जो ईसाई धर्म का मानने वाला सच्चा ईसाई है, वह एकेश्वरोपासकों की क़द्र करता है, वहां चले जायें। तब अनुयाई अबिसीनिया गये। लैकिन मक्का वाले इथियोपिया के बादशाह के पास जाकर मुसलमानों को उनके हवाले करने को कहा। लैकिन राजा नहीं माना, और मुसलमानों को वहीं रहने की इजाज़त दे दी।

मुहम्मद की हिजरत (प्रवास)

नगर मक्का था, 620 ई तीर्थयात्रा का मौसम था, मदीना से आये "बनू खज़्रज" के छ्ः लोगों से मुलाक़ात की, उन्हे इस्लाम के बारे में बताय और क़ुरान के चंद आयात पढ कर सुनाया इन बातों से खुश होकर उन्होंने इस्लाम क़बूल किया। और 621 ई मे, उन में से पांच लोग अपने साथ सात लोगों को लाये। यह बारह ने हज़रत मुहम्मद को बताया कि शहर मदीना में इसलाम फैल रहा है, और प्रतिग्या की कि वह मुहम्मद को प्रेशित मानते हैं, तोहीद पर विश्वास लाते है, और बुराइयां जैसे चोरी, व्यभिचार और क़त्ल से दूर रहेंगे। इस प्रतिग्या को "अक़बा का पहला प्रतिग्या" कहते हैं। इन की दरख्वास्त पर हजरत मुहम्मद ने "मुसाब इब्न उमैर" को मदीना भेजा कि मदीने वालों को इसलाम का पाठ पढायें। मदीना में लोग इसलाम के छाते तले आये।
अगली साल 622 ई के तीर्थयात्रा में, मदीना से बनू आस और खजरज जाती के 75 मुसलमान मक्का आए और हजरत मुहम्मद को अपना साथ दिया, और मदीना आने पर संपूरण सहयोग का आश्वासन दिया। मदीना के विभिन्न जातियों के दरमियान झगडों को दूर करने के लिये दूत के रूप आने का निमंत्रण भी दिया।  इस को अल-अक़बह का अहद कहते हैं  यह एक राजनीती व धार्मिक कामियाबी थी जो नबी को और उनके अनुयाइयों को मदीना हिजरत करने का मौका मिला।  इन अहदों के बाद, मुहम्मद ने अपने अनुयायियों को प्रोत्साहित किया कि वह मदीना जाएँ, और दो महीनों के अंतर में सारे मुसलमान मक्का से मदीना जाएँ।
२८४५ ईसा पूर्व

२८४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२० फ़रवरी

प्रमुख घटनाएँ

1987 - मिजोरम को भारत का 23वां राज्य घोषित किया गया।

निधन

1950 - देश के स्वतंत्रता सेनानी नेताजी सुभाष चंद्र बोस के बड़े भाई और राष्ट्रवादी नेता शरत चंद्र बोस का निधन।
जियाउर्रहमान

जियाउर्रहमान बांग्लादेश के एक प्रमुख राजनेता और सैन्य अफसर थे। उनका किरदार, बांग्लादेश मुक्ति युद्ध तथा नवस्वतंत्र बांग्लादेश की राजनीती में महत्वपूर्ण रहा। वे बाग्लादेश के ८वें राष्ट्रपति बने, तथा इनका कार्यकाल २१ अप्रैल १९७७ से ३० मई १९८१ तक रहा। अपने सैन्य कौशल के लिए उन्हें बांग्लादेश के दूसरे सबसे उच्चतम सैन्य सम्मान, बीरउत्तम(विरोत्तम) से सम्मानित किया गया था।

जीवनी

जियाउर्रहमान का जन्म 19 जनवरी 1936 को हुआ था और उनकी मृत्यु 30 मई 1981 को हुई थी। उनके पिता का नाम मंसूर रहमान और माता का नाम जहान औराह था। भारत के विभाजन के बाद, उनके पिता कराँची चले गए, जहाँ ज़िया-उर-रहमान ने अपनी प्रारंभिक शिक्षा प्राप्त की। 1953 में, जियाउर रहमान पाकिस्तान सैन्य अकादमी कल्को में कैडेटों के रूप में भर्ती हुए, और 18 सितंबर, 1955 को पाकिस्तानी सेना  के बारहवीं पीएमए लौंग कोर्स में पास हुए। 1960 में उनकी शादी खालिदा जिया के साथ हुई थी, जो बाद में बांग्लादेश की प्रधानमंत्री बनीं। तत्कालीन पूर्वी पाकिस्तान में हालात खराब होने के बाद, उनहोंने बांग्लादेशी स्वतंत्रता संग्राम का समर्थन किया। उन्होंने पाकिस्तानी सेना में रहते हुए, शेख मुजीब के आहवाहन पर, सेना की तरफ से, बांग्लादेश की स्वतंत्रता की घोषणा कर दी थी। वे बांग्लादेश की मुक्ति बाहिनी के अत्यंत महत्वपूर्ण सदस्य रहे, तथा शेख मुजीबुर्रहमान के करीबी सहकारियों में से थे। बांग्लादेश मुक्ति युद्ध में उनकी अहम भूमिका रही थी। बांग्लादेश की स्वतंत्रता के बाद वे बांग्लादेशी सेना के सह-सेनाप्रमुख बने, तथा वे नवस्वतंत्र बांग्लादेश की राजनीति में, जोकि उस समय सैन्य शासन  के अधीन था, के एक महत्वपूर्ण चेहरा बन गए, तथा शेख मुजीबुर्रहमान की हत्या के बाद, बांग्लादेश के राष्ट्रपति बने। राष्ट्रपति रहते, उन्होंने बांग्लादेश जातीय पार्टी गठित की, जो आज भी बांग्लादेश की दो प्रमुख पार्टियों में है। ३० मई १९८१ को, एक सैन्य तख्तापलट के दौरान चट्टग्राम में उनकी हत्या कर दी गयी।
असौवापार मोहरई

असौवापार मोहरई उत्तर प्रदेश राज्य के अम्बेडकर नगर जिले की एक ग्रामसभा है, जिसके अंतर्गत तीन गाँव आते हैं। यह ग्राम विकासखण्ड अकबरपुर के अंतर्गत आता है। यह ग्राम अम्बेडकरनगर जिला मुख्यालय से १७ किलोमीटर की दूरी पर स्थित है। यहां के लोगों की आम बोलचाल की भाषा अवधी है। २०११ की जनगणना के अनुसार ग्राम की जनसंख्या १५०० है, जिसमें से पुरुषों की संख्या ७७६, तथा महिलाओं की संख्या ७२४ है। ग्राम में कुल १९९ घर हैं, और ग्राम की साक्षरता दर ७८.४१% है।
म्हसला

भूगोल

म्हसला का नैसर्गिक स्वरूप यूं है 18.13°N 73.12°E. यह समुद्र से 93 metres (305 feet) ऊंचाई पर स्थित है।

जनगणना

२००१ जनगणना के अनुसार  म्हसला की जनसंख्या 8,762 है। यह गांव, मुंबई-गोवा हैवे से एक घंटे के सफ़र के फ़ासले पर स्थित है, और मुंबई से १९० कि.मी. दूरी पर है।
१९९४ ईसा पूर्व

१९९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
घटोत्कच

घटोत्कच भीम और हिडिंबा पुत्र था और बहुत बलशाली था। वह महाभारत के प्रमुख पात्रों में से एक था।
डैनियल डे-लुईस

व्यक्तिगत जीवन

डे-लुईस अपनी व्यक्तिगत जीवन को बहुत गोपनीयता रखने वालो में से जाने जाते है। फ्रेंच अभिनेत्री इसाबेले एडजानी के साथ उनका रिश्ता छह साल तक चला। और उनके बेटे गेब्रियल-केन डे-लुईस का जन्म 9 अप्रैल 1995 को न्यूयॉर्क शहर में हुआ। उसके कुछ समय पहले ही उनका रिस्ता टुट चुका था। वे एक बार नाटककार आर्थर मिलर के घर गए, जहां उनकी मुलाकात उनकी बेटी, रेबेका मिलर के साथ हुई। उसके दुसरे वर्ष 13 नवंबर 1996 को दोनो ने शादी कर ली। इस युगल के दो बेटे हैं, रोनाल कैल डे-लुईस (जन्म 1998) और कैशेल ब्लेक डे-लुईस (जन्म 2002)। वे न्यूयार्क शहर और एनामो, काउंटी विकोलो, आयरलैंड में अपने घरों के बीच अपना समय बांटते हैं। 1993 से डे-लुईस ने दोहरी ब्रिटिश और आयरिश नागरिकता ग्रहण की हुई है। 
14 नवंबर 2014 को, बकिंघम पैलेस में एक औपचारिक समारोह में, उन्हें राजकुमार विलियम, कैम्ब्रिज के ड्यूक ने उन्हें नाइट उपाधी प्रदान की।
चिन

चिन, भारत की एक प्रमुख जनजाति हैं।

निवास क्षेत्र

साजा जिला-बेमेतरा छत्तीसगढ़
बैगा (जनजाति)

बैगा, भारत के मध्य प्रदेश, छत्तीसगढ़ एवं झारखण्ड प्रदेशों में पायी जाने वाली जनजाति है। मध्य प्रदेश के मंडला डिंडोरी तथा बालाघाट जिलों में बैगा लोग बहुत बड़ी संख्या में रहते हैं। बिझवार, नरोतिया, भरोतिया, नाहर, राय भैना और काढ़ भैना इनकी कुछ उपजातियाँ हैं। सन् १९८१ की जनगणना के अनुसार उनकी संख्या 248,949 थी।
फिश नदी, नामीबिया

फिश नदी अफ्रीका महाद्वीप की नामीबिया देश की एक प्रमुख नदी हैं।

उदगम

यह नदी मरिएंटल के निकट हरदाप बाँध से 150 किमी दूर नौकलुफ़्ट पहाड़ियों से निकलती है।

नदी की लम्बाई (किलोमीटर मे)

650 किमी

अपवाह तन्त्र

इस नदी को बाँध बनाकर रोक दिया गया है। यह नदी वर्षा के समय में बहती है। जाड़े में सुख जाती है। यह नदी 550 मीटर गहरी और 150 किमी लंबी कैनियन बनाती है। इसके कैनियन की खूबसूरती शानदार है।
सामाजिक न्याय एवं सशक्तिकरण राज्यमंत्री, भारत सरकार

सामाजिक न्याय एवं सशक्तिकरण राज्यमंत्री, भारत सरकार भारत सरकार में एक राज्य मंत्री हैं।
पैलेस ऑन व्हील्स

इतिहास

पैलेस ऑन व्हील्स का आरंभ १९८२ के भारतीय गणतंत्र दिवस, २६ जनवरी को किया गया था।
यहाम पैलेस ऑन व्हील्स की संकल्पना इसके यानों के शाही अंदाज से ली गयी थी, जिनका निर्माण उद्देश्य पहले राजपूताना, गुजरात एवं अन्य रजवाड़ों के शासकों एवं ब्रिटिश भारत के वाइसरॉय तथा हैदराबाद के निज़ाम के लिये किया गया था।

आंतरिक सज्जा

दिल्ली निवासी आंतरिक सज्जा विशेषज्ञ (इंटीरियर डिज़ाइनर) मोनिका खन्ना ने इस रेलगाड़ी की आंतरिक सज्जा की है।

सुविधाएं

इस गाड़ी में १४ कोच होते हैं। प्रत्येक का नाम भारत के पूर्व रजवाड़ों पर रखा गया है और यह उनकी शैली से प्रभावित भी है। इनके नाम हैं: अलवर, भरतपुर, बीकानेर, बूंदी, धौलपुर, डूंगरगढ़, जैसलमेर, जयपुर, झालावाड़, जोधपुर, किशनगढ़, कोटा, सिरोही एवं उदयपुर। इन प्रत्येक कोच में चार केबिन हैं (जिन्हें कंपनी द्वारा सैलून या चैम्बर कहा गया है) जो विलासिता की सुविधाओं से परिपूर्ण हैं।
गाड़ी में दो रेस्तरां भी हैं: द महाराजा एवं द महारानी, जिनमें राजस्थानी परिवेश मिलता है किन्तु भोजन सूची में भारतीय के साथ साथ यूरोपीय, चीनी, एवं कॉण्टिनेण्टल खानपान भी उपलब्ध हैं। इनके अलावा अब गाड़ी में स्पा, पार्लर और जिम जैसी आधुनिक सुविधाएं भी उपलब्ध हैं।"शाही ट्रेन (पैलेस ऑन व्हील्स) नए अंदाज में आज होगी रवाना". ज़ी न्यूज़. ०५ सितंबर २०१२. अभिगमन तिथि ४ सितंबर २०१३.

मार्ग

यह गाड़ी नई दिल्ली से अपनी आठ-दिवसीय यात्रा पर निकलती है। इस यात्रा के दौरान ये राजस्थान में घूमती हुई जयपुर, जैसलमेर, जोधपुर, सवाई माधोपुर,चित्तौड़गढ़, उदयपुर, बीकानेर एवं उत्तर प्रदेश में आगरा रुकती है। पहले-पहल आरंभ हुई पैलेस ऑन व्हील्स का टिकट केवल डॉलर में ही मिलता था, किन्तु अब ये भारतीय रुपये में भी उपलब्ध है।
मीरा चोपड़ा

फिल्म कैरियर

मीरा का कोलवीडियो पहली फिल्म 2005 के फिल्म अंबे अरयुरे के साथ थी, जिसमें उन्होंने एस जे। सूर्य से अभिनय किया था। यह फिल्म दक्षिण में एक सनसनी बनाने के लिए एक बड़ी हिट बन गई। उनकी दूसरी फिल्म तेलगु भाषा की फिल्म पवन कल्याण थी, उसके बाद एम.एस. राजू के वाणा में समीक्षकों द्वारा प्रशंसित प्रदर्शन किया गया। जब वह अपने करियर के शिखर पर थी तो वह दक्षिण छोड़ गई बहुत बाद में उन्होंने विक्रम भट्ट के 1920: लंदन में शर्मन जोशी के साथ बॉलीवुड की शुरुआत की। [6] वह भी सतीश कौशिक के गंग ऑफ़ भूत्स में काम करती हैं, जो शुक्र से निर्मित होती है। अर्जुन रामपाल के सामने मीरा नास्तिक (2018 फ़िल्म) में काम किया।
कोलकाता ध्वज

कलकत्ता ध्वज प्रथम भारतीय अनाधिकारिक ध्वज था। इसकी अभिकल्पना शचिन्द्र प्रसाद बोस ने की थी। इसे ७ अगस्त, १९०६ को पारसी बागान स्क्वेयर(ग्रीन पार्क), कोलकाता में फहराया गया था
झंडे में बराबर चौड़ाई के की तीन क्षैतिज पट्टियां थीं। शीर्ष धारी नारंगी, केंद्र धारी पीला और नीचली पट्टी हरे रंग की थी। शिर्ष पट्टी पर ब्रिटिश-शासित भारत के आठ प्रांतों का प्रतिनिधित्व करते आठ आधे खुले कमल के फूल थे और निचली पट्टी पर बाईं तरफ सूर्य और दाईं तरफ़ एक वर्धमान चाँद की तसवीर अंकित थी। ध्वज के केंद्र में "वन्दे मातरम्" का नारा अंकित किया गया था।
भारत और बांग्लादेश के अंतर्वेश

इतिहास

क्या हैं ये छिटमहल? वास्तव में सदियों पहले कूचबिहार के राजा और रंगपुर के महाराजा जब शतरंज की बिसातें चलते थे तो दांव पर लगते थे - गांव। दोनों रियासतों के सैकड़ों गांव एक दूसरे की रियासत में मौजूद थे। फिर मुगलकाल में इन गांवों की सीमा को लेकर विवाद बना रहा। ऐसे 1713 विवादित क्षेत्र बने रहे। भारत (और पाकिस्तान) की स्वतंत्रता के बाद बंटवारा तो हुआ पर पूर्वी पाकिस्तान के कई इलाके भारत में और भारत के कई इलाके पूर्वी पाकिस्तान में बने रहे। यहीं से 'छिटमहल' की समस्या शुरू हुई।

भू-सीमा समझौता (LBA)

इस समझौते के तहत बांग्लादेश का कुछ भू-भाग भारत में शामिल होगा और पश्चिम बंगाल के कूचबिहार जिले का कुछ भाग बांग्लादेश में चला जाएगा। साथ ही इन भू-भागों पर रहने वालों को भी स्थानांतरित कर स्थायी ठिकाना दिया जाएगा, जिसमें करीब 51 हजार लोग शामिल रहेंगे।
केंद्रीय गृह मंत्रालय ने भारत के क्षेत्र में पड़ने वाले 51 बांग्लादेशी एनक्लेव (छींटमहल) के लोगों को नागरिकता देने का फैसला किया है। रजिस्ट्रार जनरल ऑफ इंडिया की तरफ से की गई 2011 की जनगणना के मुताबिक, दोनों देशों के एनक्लेव में रहने वाले ज्यादातर लोग मुसलमान हैं। नागरिकता के लिए आवेदन करने वालों को 12 साल का निवास साबित करना होता है। भूमि सीमा समझौते के मद्देनजर एनक्लेव का नियंत्रण लिए जाने के बाद सरकार की योजना सामूहिक आधार पर नागरिकता देने की है।
हर व्यक्ति को नागरिकता देने से पहले सहमति ली जाएगी कि वह भारत में रहना चाहता है या बांग्लादेश जाने का इच्छुक है। भूमि सीमा समझौते (एलबीए) के मुताबिक, बांग्लादेश में 17,160 एकड़ में तकरीबन 111 भारतीय एनक्लेव (छींटमहल) हैं, जो बांग्लादेश को हस्तांतरित किए जाएंगे, जबकि 7,110 एकड़ में मौजूद 51 बांग्लादेशी एनक्लेव भारत को मिलेंगे।
बिजारनिया

बिजारनिया एक जाट गोत्र है।
भट्टनारायण

जीवन वृत्त

भट्ट नारायण का जीवनवृत्त अनिश्चित है किंतु वामन और आनंदवर्धनाचार्य के ग्रंथों में वेणीसंहार के उद्धरणों से यह स्पष्ट है कि यह उनसे पूर्ववर्ती हैं। वामन का समय बेल्वल्कर ने सप्तम शताब्दी का अंतिम भाग स्वीकृत किया है। इस प्रकार नारायण अष्टम शताब्दी से पूर्व के सिद्ध होते हैं। विश्वकवि रवींद्रनाथ ठाकुर की पारिवारिक परंपरा में यह बात स्वीकृत की जाती है कि सातवीं शताब्दी के पूर्वार्ध में बंगाल के राजा आदिशूर ने इनको कान्यकुब्ज से बुलवाया था। आदिशूर ने बंगाल में पाल वंश से पूर्व राज्य किया था। एवं वे ठाकुर, कुशारी, बंद्योपाध्याय पदवी के आदिपुरूष हैं। उनके पिता का नाम क्षितीश हैं।

वेणीसंहार का परिचय

वेणीसंहार की कथावस्तु महाभारत से ली गई है। महाभारत के द्यूत प्रसंग में पांचाली द्रौपदी का भरीसभा में दु:शासन के द्वारा घोर अपमान हुआ था। दुर्योधन आदि की आज्ञा से दु:शासन उसे केश पकड़कर घसीट लाया था जिसपर उसने प्रतिज्ञा की थी कि जब तक इस अपमान का बदला नहीं चुकाया जाएगा, मैं अपने इन केशों को नहीं बाँधूगी। बलशाली भीम ने उसकी यह प्रतिज्ञा पूर्ण की और दु:शासन का वध कर रुधिर से रंगे हुए हाथों से द्रोपदी की वेणी गूँथी जिससे उसका हृदय शांत हुआ। भट्ट नाररायण ने इस कथानक को परम रमणीय नाटक के रूप में प्रस्तुत किया है। उनके निशाचित्रण इतने सजीव हैं कि उनको मनीषिवर्ग ने "निशानारायण" की उपाधि से अलंकृत किया है। नाटकीय सिद्धांतों के निदर्शन का विशेष लक्ष्य होने के कारण ही यद्यपि इसमें गतिशीलता का अभाव माना गया है तथापि इसके पद्यों में रौद्र का जो सरस प्रवाह है वह सहृदय को प्रगतिशील बनाने के लिए पर्याप्त है।
कुरुनेगल

इतिहास

13वीं सदी में कुरुनेगल में एक नगर-दुर्ग था। इसका प्राचीन श्रीलंका की राजधानी के रूप में अपने प्रभुत्व की शुरूआत, 12वीं सदी में यापाहुवा में हुई कई घटनाओं की एक श्रृंखला से हुई। पवित्र दांत अवशेष, जो कि यापाहुवा राज्य में था, उसे पांडियन देश में 1272 से 1284 के बीच बुवानेका बाहु प्रथम के शासन काल में आर्यचक्रवर्ती द्वारा जाफना राज्य से ले आया गया। अवशेष को, राजा पराक्रमा बाहू तृतीय द्वारा, जिसने कुरुनेगल में 1287 और 1293 के बीच शासन किया, वापस लाया गया। अगले आधी सदी तक कुरुनेगल, श्रीलंका के तीन अन्य राजाओं की राजधानी और प्रशासनिक केन्द्र रहा।

भूगोल

भौगोलिक विवरण में, कुरुनेगल शहर एक मैदानी क्षेत्र पर स्थित है, हालांकि इसके चारो ओर स्थित चट्टानों का घेरा अपवाद है। शहर का उत्तरी भाग, दक्षिणी भाग की तुलना में थोड़ा अधिक ऊंचा है। कुरुनेगल झील, शहर का प्राथमिक भौगोलिक आकृति, और कुरुनेगल का मुख्य सौन्दर्य है। कुरुनेगल शहर में शामिल क्षेत्र, श्रीलंका के तटीय क्षेत्रों की तुलना में समुद्र के स्तर से ऊपर स्थित है। हालांकि, यह क्षेत्र केंद्रीय पहाड़ी देश की तुलना में निचला ही है। कुरुनेगल के निकटतम समुद्र तटों में पश्चिम की ओर स्थित नेगोम्बो और चिलाओ है।

भाषा

कुरुनेगल की आम भाषा वहां की सामाजिक वर्गों, सामाजिक हलकों, और जातीय पृष्ठभूमि पर निर्भर करता है, यहां की प्रमुख भाषाओं में सिंहली, तमिल और अंग्रेजी हैं।

धर्म

बौद्ध धर्म, कुरुनेगल का मुख्य और सबसे व्यापक रूप से प्रचलित धर्म है। इसके अलावा शहर हिंदू धर्म, ईसाई धर्म और इस्लाम सहित अन्य धर्मों और संप्रदायो की एक विस्तृत श्रृंखला का घर भी है।
कृष्णा गोदावरी बेसिन

कृष्णा गोदावरी बेसिन, स्थल के 20,000 वर्ग किलोमीटर तथा बंगाल की खाड़ी के 24,000 वर्ग किलोमीटर के क्षेत्र में 2000 किलोमीटर आइसोबाथ तक विस्तृत है। यह एक क्रैटोनिक भ्रंश किनारा है तथा उत्तरपूर्व-दक्षिणपश्चिम फ़ॉल्ट द्वारा परिसीमित है, जो कि इसे उत्तर पश्चिम में प्रणहिता-गोदावरी ग्रैबेन से तथा पश्चिम में कुडप्पा बेसिन से अलग करते हैं।
यह स्थल डी-6 ब्लॉक के लिए ख्यात है, जहाँ रिलायंस इंडस्ट्रीज़ लिमिटेड ने 2002 में भारत के बृहत्तम प्राकृतिक गैस भंडारों में से एक की खोज की है।
१२६८ ईसा पूर्व

१२६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फास्फोरस ट्राइक्लोराइड

फास्फोरस ट्राइक्लोराइड एक अकार्बनिक यौगिक है।